Ruth Jörgensdóttir Rauterberg og Þorpið , frístundamiðstöð á Akranesi , hlutu Múrbrjótinn 2018 Múrbrjóturinn er viðurkenning sem Landssamtökin Þroskahjálp veita einstaklingi eða einstaklingum , félagi eða verkefni sem að mati samtakanna hefur brotið niður múra í réttindamálum fatlaðs fólks og viðhorfum til þess og stuðlað þannig að því að fatlað fólk verði fullgildir þátttakendur í samfélaginu og hafi tækifæri til að lifa eðlilegu lífi til jafns við aðra . Óskað eftir ábendingum og tillögum um einstaklinga , félög eða verkefni sem fólki finnst vel að því komin að hljóta viðurkenninguna . Ábendingar og tillögur skulu sendar á throskahjalp@throskahjalp.is eigi síðar en 13. nóvember . Stjórn samtakanna velur verðlaunahafann og fær hann Múrbrjótinn afhentan í tengslum við alþjóðadag fatlaðs fólks . HÉRmá sjá lista yfir fyrri verðlaunahafa . Þroskahjálp velur á hverju ári manneskju , félag eða verkefni sem hefur haft áhrif á réttindi fatlaðs fólks og sýnt samfélaginu að fatlað fólk séu virkir þátttakendur í samfélaginu . Sá sem er valinn fær viðurkenningu sem heitir Múrbrjóturinn . Þekkir þú einhvern sem hefur bætt stöðu fatlaðs fólks eða gefið fötluðu fólki tækifæri til að lifa eðlilegu lífi eins og aðrir í samfélaginu ?